text: የመንፈስ ፍሬዎች 9ኛ (ራስን መግዛት)
  በመንፈስ የሚኖር ሁሉ የመንፈሳዊ ሕይወት ፍሬ የሆነው ራስን መግዛት ይኖረዋል፡፡ ታዲያ ራስን መግዛት ምንድን ነው? ከውስጣችን ሊወጣ የሚታገለንን ማናቸውንም የስጋ ፍላጎትና ምኞትን መቆጣጠርና መግዛት ራስን መግዛት ይባላል፡፡ ለቁጣ፣ ለቂም ለበቀል፣ ለጥላቻ፣ ለዝሙት፣ ለስካር ወዘተ... በውስጣችን የሚሰማንን ግፊት በእግዚአብሔር ቃልና በመንፈስ ቅዱስ ሆነን ልንቆጣጠር ያስፈልገናል፡፡
  ራሳችንን ለመግዛት የምንችለው እንዴት ነው?
  1. ለበጎ እንኳን ዝም እስከማለት ድረስ የሌላውን ቁጣ በትዕግስት በማሳለፍ ያዕ.1፡19 ፤ 2ሳሙ. 16፡5 ፤ መዝ. 38፡1
  2. በጾምና በጸሎት ስጋችንን በመስገዛት መዝ. 108፡24 ፤ ሉቃ. 2፡37 ፤ 2ቆሮ. 6፡6
  3. በአርምሞና ራስን ለተወሰነ ጊዜ ከሰዎች በመሰወር ሉቃ. 1፣25 ፤ ገላ. 1፡15
  ጌታችን መድኃኒታችን ኢየሱስ ክርስቶስ በጴላጦስና በሄሮድስ ፊት ተከሶ በቀረበ ጊዜ ያ ሁሉ የሐሰት ክስና ስድብ ሲደርስበት በዝምታ ማየቱ ራስን መግዛት እንዴት እንደሆነ ለማስረዳትና ለማስተማር ነው፡፡ ሉቃ. 23፡1
  ቅዱስ ጳውሎስ በፊልክስ ፊት ተከሶ በቀረበ ጊዜ ራስን ስለመግዛት ተናግሮአል፡፡ ሐዋ. 24፡25 . . .
  የኢትዮጵያ ኦርቶዶክስ ተዋሕዶ ቤተ ክርስቲያን 30ኛው አጠቃላይ የሰበካ መንፈሳዊ ጉባኤ ዓለም አቀፍ ስብሰባ በብፁዕ ወቅዱስ አቡነ ጳውሎስ ፓትርያርክ ርእሰ ሊቃነ ጳጳሳት ዘኢትዮጵያ ሊቀ ጳጳስ ዘአክሱም ወእጨጌ ዘመንበረ ተክለሃይማኖት የዓለም አብያተ ክርስቲያናት ምክር ቤት ፕሬዝዳንት የዓለም ሃይማኖቶች ለሰላም የክብር ፕሬዝዳንት ሰብሳቢነት ብፁዓን አበው ሊቃነ ጳጳሳት፣ የጠቅላይ ቤተክህነት የየመምሪያ ኃላፊዎችና ሠራተኞች፣ የኢትዮጵያ ኦርቶዶክስ ተዋሕዶ ቤተክርስቲያን የየአኅጉረ ስብከቱ ሥራ አስኪያጆችና የሚመለከታቸው አካላት፣ ከኢትዮጵያ ውጭ የሚገኙ አኅጉረ ስብከት ሥራ አስኪያጆችና የአብያተ ክርስቲያናት ተወካዮች፣ የአዲስ አበባ ሀገረ ስብከት የገዳማትና የአድባራት አስተዳዳሪዎችና ፀሐፊዎች በተገኙበት ሐዋርያዊ ትውፊቱን መሠረት በማድረግ በታላቅ መንፈሳዊ ሥነ-ሥርዓት ዛሬ ተጀመረ፡፡
  የጉባኤው ተሳታፊዎች መጀመርያ ብፁዓን አበው ሊቃነ ጳጳሳት ከጠዋቱ 2፡30 ሰዓት ጀምሮ በጠቅላይ ቤተክህነት የስብከተ ወንጌል አዳራሽ የተገኙ ሲሆን ቅዱስ ፓትርያርኩ ከጠዋቱ 3፡00 ሰዓት በአዳራሹ ተገኝተው በጸሎት ጉባኤውን አስጀምረዋል፡፡
  ወደ ዝርዝር አጀንዳዎቹ ከመግባቱ በፊት ልብሰ ተክህኖ በለበሱ የመ/ፓ/ቅ/ቅዱሳን ማርያም ካህናት መሪነት ጸሎተ ወንጌልና ኪዳን ደርሷል፡፡ ከዚህ በመቀጠል በብፁዕ ወቅዱስ ፓትርያርክ የመንበረ ፓትርያርክ አጠቃላይ ሰበካ መንፈሳዊ ጉባኤ 30ኛ መደበኛ ስብሰባ የመክፈቻ ቃለ በረከት አሰምተዋል፡፡ ቅዱስ ፓትርያርኩ ከመክፈቻ ንግግራቸው አስቀድመው በ2003ዓ.ም ላረፉ ብፁዓን አበው ሊቃነ ጳጳሳት የማኅበር ጸሎት እንዲጸለይ አድርገዋል፡፡ ቀጥሎም ይህንን ጉባኤ ከአባቶቻችን ከሐዋርያት ጀምሮ ሲወርድ ሲዋረድ የመጣ የኃላፊነት አገልግሎት አሁን ተዋረዱን ጠብቆ ለልጆቻቸው ለብፁዓን አባቶችና ለሁሉም አገልጋዮች እንደደረሰ በስፋት ከገለጹ በኋላ ሁላችንም ይህንን መንፈሳዊ ኃላፊነት በአግባቡ የምንወጣው የተሰጡንን የክርስቶስ መንጋዎች በአግባቡና በሥርዓቱ መጠበቅ ስንችል ብቻ ነው በማለት አብራርተዋል፡፡ ይህንን የሐዋርያት ኃላፊነት የምንወጣው በአገልግሎታችን ውስጥ ግልጽነት፣ ተጠያቂነት፣ ፈሪሐ እግዚአብሔር ባለበት ሁኔታ ማገልገል ስንችል ነው፡፡
  በመጨረሻው ቅዱስ ፓትርያርኩ ለአንድ ሳምንት ያህል የሚዘልቅ ይኸውም መንፈሳዊ ጉባኤ በመንፈስ ቅዱስ መሪነት የተሳካና የተቃና እንዲሆን ተመኝተው ጉባኤው እንደተጀመረ አብስሯል፡፡
  ከዚህ በመቀጠል ብፁዕ አቡነ ፊልጶስ የኢሉባቡርና የጋምቤላ አኅጉረ ስብከት ሊቀ ጳጳስና የጠቅላይ ቤተክህነት ዋና ሥራ አስኪያጅ ዓመታዊ አጠቃላይ ሪፖርት አቅርቧል፡፡ ሪፖርቱም ከቅዱስ ፓትርያርኩ ልዩ ጽ/ቤት ጀምሮ የሁሉም የጠቅላይ ቤተክሀነት መምሪያዎች እንቅስቃሴ ማዕከል ያደረገ ሪፖርት ለጉባኤው አቅርቧል፡፡ በመሆኑም ጉባኤው የቀጠለ ሲሆን በተለይ ከሰዓት በኋላ ጀምሮ የሀገር ውስጥና የውጭ ሀገር አኅጉረ ስብከቶች የሥራ ክንውን ሪፖርት እንደሚቀርብ ከወጣው መርሐ ግብር ለመረዳት ተችሏል፡፡
  SAINT ABBA GIORGIES OF GASSICHA THE ETHIOPIAN THEOLOGIAN
  Daniel SeifeMichael Feleke (Memihir)
  Head of the Department for Heritage preservation
  and Library-Museum of the Patriarchate
  Saint Abba Georges of Gashicha the Ethiopian theologian was of the most prominent Theologians of the EOTC, and an important figure in monastic, literary, liturgical and doctrinal history. He was born in Amhara region South Wollo Zone, in 1357 AD. He prolifically wrote a number of influential theological, philosophical, poetic and liturgical works. He had a strong impact on monastic leaders of his time and inspired and advised monks to work harder and to deepen their spirituality. Saint Abba Giorgis was both a churchman and a well known personality in his own right at the royal court of emperor Dawit. He was the tutor of King Dawit II's eight children most of whom became kings successively. He was also a leader of one monastic community in Wollo Kelela. He played a significant part in theological debates, shaming his opponent's by his erudition and gaining great prestige as defender of Orthodox Tewahedo faith. He developed profound theology in his book of Mystery, which expressed the depth of Ethiopian spirituality and responded to the burning issues of his day. His very practical personalities, made tangible contributions to the development of monastic life, inspire both intellectual and laity to a biblical and spiritual orientated life. Saint Abba Giorgis of Gasicha's presence and charisma was such that generations of monks have been motivated to emulate him and to be enthusiastic, diligent and self- sacrificing in their commitment. His intellectual legacy is enormous, among his more than 40 authentic compositions 'payer of the hours' and Eucharistic anaphora, the book of mystery, Arganon, Hohite Brehan, Selamta, are still widely used. His other works have in many ways provided a frame of reference for the standard Orthodox faith, to the extent that he has been given the epithet, the St, Cyril and the St, Johan Chrysostom of Ethiopia. His works encourage modern Ethiopians to have a conscious faith which is nourished by a wealth of profound erudition, and a deep Marian devoutness.
  His blessing be with us all
  የብፁዕ ወቅዱስ አቡነ ጳውሎስ ፓትሪያሪክ ርዕሰ ሊቃነ ጳጳሳት ዘኢትዮጵያ ሊቀ ጳጳስ ዘአክሱም ወእጨጌ ዘመንበረ ተክለ ሃይማኖት የዓለም አብያተ ክርስቲያናት የክብር ፕሬዝዳንት የዓለም ሃይማኖቶች ለሰላም የክብር ፕሬዝዳንት ሐዋርያዊ ጉዙ በደቡብ አፍሪካ
  በመምህር ዳንኤል ሰይፈሚካኤል ፈለቀ
  ከኢየሩሳሌም ቀጥሎ የመጀመሪያው የኢትዮጵያ ኦርቶዶክስ ተዋሕዶ ገዳም በደቡብ አፍሪካ-ብሎምፎንቴን
  ቅዱስነታቸው በ2002 ዓ/ም የገዳሙን የመሠረት ድንጋይ እንዳስቀመጡ
  ከአሁን በፊት ከብዙ ዓመታት ጀምሮ ኢትዮጵያውያን ወደ ውጭ ሀገር ሲጓዙ ኖረዎል፣ በአሁኑ ጊዜ ኢትዮጵያውያን ባሉበት ቦታ ሁሉ የኢትዮጵያ ኦርቶዶክስ ተዋሕዶ ቤተ ክርስቲየን አለች፡፡ ግን በገዳም ደረጃ ይኽ ከኢየሩሳሌም ቀጥሎ መጀመሪያው ነው፡፡ የዚህ ገዳም መመሥረት እጅግ ብዙ አገልግሎት አለው ኢትዮጵያውያንን ቅዱሳን ሥራዎች ለመላው ዓለም ለማሳወቅ፣ የኢትዮጵያ ቤተ ክርስቲያንን የስብከተ ወንጌል አደራዎች ለመላው ዓለም ለማስፋፋት፣ በደቡብ አፍሪቃ ያሉ ወገኖቻችንን ለማጽናትና ለማጽናናት፣ ከፍተኛ ተቀሜታ ይኖረዋል፡፡ የገዳሙ ይዞታ ሃያ ሽ አንድ መቶ ካሬ ማትር ወይም ሁለት ሄክታር ቦታ ላይ ነው፡፡ ከዚህም ላይ በዐሥር ሽ ካሬሜትሩ ወይም አንዱ ሄክታር ላይ ገዳሙ የተሠራ ሲሆን ቀሪው አንድ ሄክታር ወይም ዐሥር ሽ አንድ መቶ ካሬሜትር መሬት ላይ ደግሞ በቅዱስ ያሬድ ስም የተመሠረተው ማስልጠኛ ተቋም እየተሠራ ይገኛል፡፡ አሁን ተጠናቆ ለምረቃ የበቃውን ሥራ በተመለከተ የምረቃ መርሐ ግብሩን እና ሥርዓተ ቡራኬውን እንደሚከተለው እናቀርባለን፡፡
  ከኢትዮጵያ ውጭ ከኢየሩሳሌም ቀጥሎ የመጀመሪያው ገዳም
  የመንበረ ፀባዖት ቅድስት ሥላሴ አንድነት ገዳም የቅዱስ ያሬድ ካህናት ማሰልጠኛ በብሎምፎንቴን - ተመረቀ
  ደቡብ አፍሪካ ብዙ ብሔሮች ያሏትና ብዙ ቋንቋዎች የሚነገሩባት ሀገር ናት፡፡ በአፍሪካ ደቡባዊ ጫፍ ምትገኝ ስትሆን በሰሜን ናሚቢያ፣ ቦትስዎና፣ እና ዚምባብዊ፣ በምስራቅ ሞዛምቢክ እና ስዋዚላንድ፣ ሲያዋስኗት፣ በደቡብና ምዕራብ በሕንድና በአትላንቲክ ውቅያኖሶች ተከበበች ሀገር ናት፡፡ በደቡብ አፍሪካ መሐል ደግሞ ራስዋን የቻለች ሌሲቶ የምትባል ሀገር አለች፡፡ በአሁኑ ጊዜ ከ80 በመቶ በላይ ሕዝቧ ጥቁር አፍሪካዊ ሲሆን ከ17ኛው ክፍለ ዘመን አጋማሽ ጀምሮ ወደ ቦታው በመሥፈር በኋላ ሀገሪቱን የወረሯት አውሮፓውያን ቅኝ ገዥዎችና በልዩ ልዩ ሥራ የገቡ ሕንዶች፣ አይሁዶችና ሌሎች አፍሪካውያን ቀሪውን 20 በመቶ ሸፍነው አብረው ይኖራሉ፡፡ አስከፊው የአፓርታይድ ዘረኛ ሥርዓት ከተወገደ በኋላ ደቡብ አፍሪካ አንጻራዊ የሆነ የሐዝቦች መቀራረብና ከልዩነት ይልቅ አንድነት፣ ከመከፋፈል ይልቅ መቻቻልን የሚያመሰግኑ ዜማዎች በተደጋጋሚ ይሰሙባታል፡፡
  የብፁዕ ወቅዱስ ፓትርያርክ አባታዊ መልእክት
  "በመስቀሉ ሁሉን አስታረቀ"
  መለያየት የኃጢአት ውጤት እንደሆነ ሁሉ አንድነት ደግሞ የሰላም፣ የፍቅርና የስምምነት ውጤት ነው፡፡ የሰው ልጅ በተከተለው የተሳሳተ አማራጭ ከእግዚአብሔር ጋር የነበረውን ንብረት ወይም ግንኙነት ሲያጣ ከሌሎች ፍጥረታት ጋር የነበረውን አንድነትም በተመሳሳይ ሁኔታ አጥቶአል፡፡ ይልቁንም የእርስ በርስ መግባባት በመጥፋቱ የሰው ዘር በተለያየ ጎራ እየተሰለፈ በጥላቻ መተያየቱ የዘወትር ክስተት ሆነ፡፡
  የተከሰተው መለያየት በሥጋዊ ሕይወት ብቻ ሳይሆን አምላካችንና መድኃኒታችን ኢየሱስ ክርስቶስ ወደዚህ ዓለም ከመምጣቱ በፊት ዓለማችን በመንፈሳዊ ሕይወቷ በኩል በሁለት ጎራ ተከፍላ ትኖር ነበር፣ በአምልኮተ እግዚአብሔርና በአምልኮተ ጣዖት፡፡
  እግዚአብሔርን ያመልኩ የነበሩ ሕዝበ እሥራኤል የእግዚአብሔር ሕዝብ ተብለው ሲታወቁ፣ ጣዖትን ያመልኩ የነበሩ ደግሞ አረሚ፤ አረማውያን ወይም አሕዛብ ይባሉ ነበር፡፡ ሁለቱ ወገኖች የማይግባቡና በክፉ ጥላቻ ውስጥ ይኖሩ የነበሩ ናቸው፤ ቢሆንም ጥላቻው በእግዚአብሔር ዘንድ ተቀባይነት አልነበረውምና ይህንን የሚያስወግድ የእግዚአብሔር ጥበብ በዓለም እንዲገለጥ የእግዚአብሔር አምላካዊ መሻት ነበረ፣ ይህም መሻት በጌታችን በአምላካችንና በመድኃኒታችን በኢየሱስ ክርስቶስ ተፈጻሚ ሆነ፡፡ የሰው ልጅ ጠላቶች ኃጢአትና እሱን ተከትሎ የመጣው መለያየት ናቸው፤ የእግዚአብሔር ጥበባዊ አሠራርም ያነጣጠረው በኃጢአትና በውጤቶቹ ላይ ነው፡፡
  አከባበር በመስቀል አደባባይ
  የሰንበት ትምህርት ቤት መዘምራን ወጣቶች ይህን ሀገር አቀፍ ብቻም ሳይሆን ዓለም አቀፍ እየሆነ በመምጣት ላይ የሚገኘውን የመስቀል ደመራ በዓላችን እንደወትሮው በደመቀ መንፈሳዊ ሥነ-ሥርዓት ለማክበር ከአንድ ወር በፊት በየሕብረታቸው /በየክፍለ ከተማቸው/ ተገኝተው ቅድመ ዝግጅት ማድረግ የጀመሩት ከሦስት ሳምንታት በፊት ነበረ፡፡ በኢትዮጵያ ኦርቶዶክስ ተዋሕዶ ቤተ ክርስቲያን መንበረ ፓትርያርክ ጠቅላይ ጽ/ቤት በሰንበት ትምህርት ቤቶች ማደራጃ መምሪያ የሚሰጠውን የመዝሙር ትምህርት ተምረው የተመረቁ ማዕከላውያን መዘምራን በየክፍለ ከተማው ተከፋፍለው የመዝሙር ጥናቱ በመሪነት ያሰለጠኑ ሲሆን የክፍለ ከተሞቹ አመራር ኮሚቴም የትርዒት መርሐ ግብር ከማዘጋጀት ጀምሮ ትርኢቱ በተግባር እንዲተረጎም ለማድረግ ለረዥም ጊዜ ሲደክሙ ሰንብተዋል፡፡